I – som gjengitt i håndskriftet – fortelles at Helena fikk korset sagd i to deler på langs. Den fremste delen, som var stenket av Kristi blod, lot hun ifølge sagaen bli værende i Jerusalem; mens den bakre halvdelen, som hadde vært lengst unna Kristus, fikk hun sendt til sin sønn Konstantin i Miklagard. Den biten av korset som kong Sigurd fikk i gave av kong Balduin 1. av Jerusalem, var dermed – ifølge sagaen – fra den delen av korset der Kristi blod var trengt inn. mini|Den hellige Helenas gravmæle i kirken Santa Maria in Aracoeli. mini|Helenas sarkofag, original i Vatikanmuseet. Over graven og funnstedet for korset lot Helena og hennes sønn Konstantin bygge en basilika, den såkalte Gravkirken. Også Fødselskirken i Betlehem og den senere ødelagte -basilikaen (Eleona er en variant av navnet Helena) på Oljeberget kan tilbakeføres til Helena. I tillegg stod hun bak oppførelsen av en rekke andre kirker, ikke bare i Jerusalem.